Kultura cveta
Kultura cveta je srpski dokumentarni film snimljen 2013. u režiji Branka Radakovića, multimedijalnog umetnika koji je takođe potpisao fotografiju i režiju, i kome je ovo drugi dugometražni dokumentarni film u karijeri.

Dokumentarac je premijerno prikazan 28. aprila 2013. u Beogradu na Međunarodnom festivalu dokumentarnog filma Beldocs.

O nastanku filma 
U leto 2011. se sasvim spontano rodila ideja za film i tada je reditelj krenuo sa intervjuisanjem određenih ljudi. Montažu je započeo u oktobru iste te godine, a dok ga je montirao, paralelno je uradio još neke intervjue.

U proleće 2012. snimio je producenta i predsednika Udruženja filmskih i TV radnika Vojvodine Srđana Ilića.

Posotojale su i duže i kraće pauze u montaži, što zbog autorovih privatnih problema, što zbog rada na drugim projektima, a dosta vremena oduzimala su mu i učešća na drugim festivalima.

Kritičari o filmu 

Nikola Franquelli je u svojoj kritici izneo i sledeće: ”Mada, iako je tema ograničena na Srbiju, apsolutno je primjenjiva na cijeli svijet”.

Olga Stojanović je u svom osvrtu, između ostalog, navela: ”Sam Radakovićev poriv je jedan od onih iluzornih, ali relevantnih poduhvata koji ne pomažu, mada i ne 'odmažu' ucvalom cvetanju kulture. U stvarnosnom trenutku kada je kultura resor za karijerističke podele po redu izlaska na scenu, kada je kultura nagradjivačka bina, kada su urednici arbitralnih kulturnih rubrika majstori sopstvenog sumnjivog ukusa i majstorice umora – ovaj je film melem za oštećeno tkivo kulturnih opekotina trećeg stepena. Ironijsko cvetanje kulture u Radakovićevoj interpretaciji ove fenomenologije sučeljava se sa njenom medijskom i prezentativnom ništavnošću. Iako u autorovom delu nema anarhističkih tonova, ono je, na radost ove potpisnice, kontra-revolucija, osnosno KONTRAREVOLVERACIJA postojećeg stanja duhova i ništavnog etabliranog tela koje bi da nas robotizira u mračne tunele bez kraja i bezdušne auto -rute bez kuća i okućnica. Rečju, kultura nema više poslenike, već samo posrednike. Radaković je to provalio”.

Izvori

Spoljašnje veze 
 Kultura cveta na Internet Movie Database
 Kultura cveta u bazi Filmskog centra Srbije  
 Kultura cveta Tačno
 Crnohumorni dokumentarac o srpskoj kulturi Kultura cveta 24 sata 
 Kultura cveta SEEcult
 Kultura cveta - novi film Branka Radakovića na festivalu BELDOCS Cinema City
 Recenzija Mladena Milosavljevića Bruskin 
 Recenzija Nikole Franquellia MULJ 
 Recenzija Olge Stojanović RIZINGERIUM

Srpski filmovi
Dokumentarni filmovi